open-index/open-wikipedia-markdown huggingface dataset:
চাঁদপাল ফেরি ঘাট

**চাঁদপাল ফেরি ঘাট** বা **চাঁদপাল জেটি** কলকাতার বিবাদী বাগ এলাকাতে হুগলী নদীর পূর্ব তীরে অবস্থিত। এই ফেরি ঘাটটি ২ টি জেটি নিয়ে গঠিত।

## নামকরণ
অতীতে মাঝিরা হুঁকো টানতে টানতে খানিক জিরিয়ে নিত গাছের ছায়ায়— সে বট হোক বা পাকুড়। খিদের মুখে ঘাটের দোকান থেকে খাবার কিনে খেত। এমনই এক মুদির দোকানের মালিক ছিল **চন্দ্রনাথ পাল**। সেই নাম লোকমুখে চাঁদপাল হয়ে যায়। কথিত, তার নামেই হয় ঘাটের নামকরণ।

## ইতিহাস
অতীতে এই ঘাট ছিল শহরের প্রধানতম জাহাজঘাটা। ইংরেজ আমলে রেলপথ চালু হওয়ার আগে অবধি যত প্রশাসনিক প্রধান বা ‘রাজপুরুষ’ কলকাতায় আসা-যাওয়া করতেন, তাঁদের জাহাজ এই ঘাটেই নোঙর করত। হাওড়া রেল স্টেশন চালু হওয়ার পর এই জাহাজঘাটার গুরুত্ব কমে যায়। এখন জাহাজ না এলেও এই ঘাট থেকে নিয়মিত ফেরী পরিষেবা চালু রয়েছে। ইতিহাস অনুযায়ী প্রথম ১৭৭৪ সালের মানচিত্রে ‘চাঁদপাল ঘাট’-এর নামের উল্লেখ  করা হয়।

১৯০৭ সালে এই ঘাট থেকে পোর্ট ট্রাস্ট-এর পরিচালনায় প্রথম স্টিমার চলাচল শুরু হয় ‘ফেরী’ পরিষেবা হিসেবে। শুরুটা ঠিকই ছিল, কিন্তু ট্রেন-বাস-গাড়ির সংখ্যা বাড়তে থাকায় কদর কমে যায় ফেরীর। শেষে, ১৯২৭ সালে, প্রায় কুড়ি বছর পর এই পরিষেবা বন্ধ করে দেয় পোর্ট ট্রাস্ট। তখন তাদের স্টিমারের সংখ্যা মাত্র ১৩। এর পর আবারও এই পরিষেবা শুরু হয় ‘ক্যালকাটা স্টিম ন্যাভিগেশন কম্পানি লিমিটেড’-এর পরিচালনায়। তাদের অফিস ছিল ৫ ফেয়ারলি প্লেস-এ। দৈনিক দু’টি ফেরী চলত তখন—

* চাঁদপাল-রামকৃষ্ণপুর-তেলকলঘাট
* চাঁদপাল-শিবপুর-তক্তাঘাট-বটানিক্যাল গার্ডেন-মেটিয়াবুরুজ-রাজাবাগান-রাজগঞ্জ

১৯৫২ থেকে ১৯৯৭ পর্যন্ত সুন্দরবন লঞ্চ সিন্ডিকেটের অধীনে ছিল এই ফেরী ঘাট। এর পর এটি *হুগলি নদী জলপথ পরিবহণ সমবায় সমিতি*র অধীনে আসে।

## ফেরী পরিষেবা
এখন এই ঘাট থেকে ৩ টি রুটে ফেরী চলাচল করে। প্রতিটি রুটে মাথাপিছু ভাড়া ৫ টাকা। রুট গুলি হল - 
* চাঁদপাল-রামকৃষ্ণপুর (সকাল ৫-৫০ থেকে রাত ৮-৩০), 
* চাঁদপাল-শিবপুর (সকাল ৭-৩০ থেকে রাত ৮-৩০), 
* হাওড়া-চাঁদপাল (সকাল ৭-৩০ থেকে রাত ৮টা) 
* চাঁদপাল-হাওড়া (৭-৪৫ থেকে ৮-১৫)

## তথ্যসূত্র

## বহিঃসংযোগ
* চাঁদপাল ঘাট ফেরি সার্ভিস
* ফেরি পরিষেবা - ডাব্লুবিটিসি - পশ্চিমবঙ্গ পরিবহন কর্পোরেশন 

বিষয়শ্রেণী:কলকাতার ফেরি ঘাট
শিশুপাল

**শিশুপাল** () ছিলেন চেদী রাজ্যের রাজা দমঘোষ এবং বসুদেব ও কুন্তীর ভগিনী শ্রুতস্রবার পুত্র৷ রাজসভায় যুধিষ্ঠিরের রাজ্যাভিষেক অনুষ্ঠানের সময়ে বিষ্ণুর অষ্টম অবতার কৃষ্ণের প্রতি শিশুপাল অষ্টোত্তর শততম কটুক্তির দ্বারা অপমানের সময়ে কৃষ্ণ চক্র দ্বারা তাঁকে হত্যা করেন৷ চেদী রাজ্যের রাজবংশের সন্তান হওয়ার দরুন শিশুপাল চৈদ্য নামেও পরিচিত ছিলেন৷

শিশুপাল এবং তার মাসতুতো ভ্রাতা দন্তবক্র উভয়কে গোলোকধামে শ্রীবিষ্ণুর দুই দ্বাররক্ষী জয় ও বিজয়ের মর্ত্যলোকে তৃতীয় ও শেষ জন্ম বলে মনে করা হয়৷ কৃৃষ্ণের হাতে উভয়ে মৃৃত্যুবরণ করে ও পাপস্খলন করে তাঁরা আবার বিষ্ণুনিবাস বৈকুণ্ঠে প্রবেশ করার অনুমতি পান৷

## মহাভারতে উল্লেখ

মহাভারতে বর্ণিত রয়েছে যে শিশুপালের জন্মের সময় অস্বাভাবিকভাবে তার তিনটি চক্ষু ও চার হাত ছিলো৷ তাঁর পিতা ও মাতা এরূপ অস্বাভাবিক পুত্রপ্রাপ্তিতে চিন্তিত হয়ে তাকে একপ্রকার মেরে ফেলতে চাইলে দৈব আকাশবাণী হয় ও তাদের এই পাপ করা থেকে বিরত রেখে সাবধান করা হয় যে সদ্যোজাত শিশুটির মৃত্যুর সময় তখনও হয়নি৷ একই সাথে ভবিষ্যতবাণী করা হয় যে সদ্যোজাত শিশুপালের অস্বাভাবিক দেহাংশগুলি এক বিশেষ বালকের সংস্পর্শে লুপ্ত হবে ঐ একই জনের হাতে শিশুপাল ভবিষ্যতে নিহত হবে৷ সদ্যোজাত শিশুপালকে দেখতে তাঁর মাতুল্যভ্রাতা কৃষ্ণ চেদীরাজ্যে পদার্পণ করেন ও নিজের হাঁটুতে সদ্যোজাতকে রাখেন৷ এমতাবস্থায় শিশুপালের তৃৃতীয় নয়ন ও অতিরিক্ত দুটি হাত অবলুপ্ত হলে উপস্থিত সকলে শিশুপালের ভবিষ্যত পরিণতি বূঝতে পারেন এবং নিশ্চিত হন যে শিশুপালের মৃৃৃত্যু কৃষ্ণের হাতেই হবে৷ সমস্ত ঘটনা আন্দাজ করতে পেরে শিশুপালের মাতা শ্রুতস্রবা তার ভ্রাতুষ্পুত্র কৃৃষ্ণকে প্ররোচিত করেন যেন কৃষ্ণ তার এই ভ্রাতাটির ভবিষ্যত এক শত আটটি পর্যন্ত পাপ ক্ষমা করে দেন৷

বিদর্ভের রাজপুত্র রুক্মী শিশুপালের সাথে যথেষ্ট ঘনিষ্ট ছিলেন৷ তিনি তার ভগিনী রুক্মিণীর বিবাহ চেদীরাজ শিশুপালের সাথে দিতে চাইলে কৃষ্ণ বিবাহ অনুষ্ঠান শুরু হওয়ার পূর্বেই তাঁকে অপহরণ করে বিবাহ করেন৷ শিশুপালের কৃৃষ্ণকে ঘৃণা করার এটিও অন্যতম কারণ৷

যুধিষ্ঠিরের রাজসূয় যজ্ঞের সময়ে তিনি ভীমকে চেদীদেশে নররাজা শিশুপালের কাছে যুধিষ্ঠিরের আনুগত্য স্বীকার করার কথা বললে শিশুপাল নির্বিরোধে তা স্বীকার করেন ও ইন্দ্রপ্রস্থ থেকে আসা আমন্ত্রণ গ্রহণ করেন৷

পাণ্ডবদের সিদ্ধান্তে সেই যজ্ঞে প্রধান অতিথিরূপে আমন্ত্রিত থাকেন বাসুদেব কৃৃষ্ণ৷ এই ঘটনা শিশুপালের মনে রাগের উদ্রেক ঘটায় এবং সভায় উপস্থিত সকলের সামনে তিনি কৃষ্ণকে অপমান করতে থাকেন৷ তিনি কৃষ্ণকে ভীরুচিত্ত ও রাজা হওয়ার অযোগ্য বলে অবমাননা করেন৷  তাঁর দেওয়া পূর্ব প্রতিশ্রুতি অনুযায়ী কৃৃৃষ্ণ শিশুপালের একশত আটটি পাপকে ক্ষমা করেন৷ মেয়াদ শেষ হওয়ার পরে একটিও অধিক পাপবাক্য শিশুপাল বললে ঐ সভাস্থলেই সুদর্শন চক্র দিয়ে শিশুপালের শিরোচ্ছেদ করেন৷ শিশুপালের আত্মা দেহ থেকে বেরিয়ে শ্রীকৃষ্ণের মধ্যে বিলীন হয় এবং শিশুপাল ইহজগৎ থেকে নিস্তার পান৷

সপ্তম ও অষ্টম শতাব্দীতে কবি মাঘের লেখা শিশুপালবধ কাব্যটি একটি অনবদ্য শাস্ত্রীয় সংস্কৃত সাহিত্য৷ এটি একটি মহাকাব্যিক কবিতাশৈলী যাতে ১৮০০ টি উচ্চ অলঙ্কৃত পঙ্‌ক্তি ও ২০ টি সর্গ ব্যবহার করা হয়, যা এটিকে ছয়টি অতুল্য সংস্কৃত মহাকাব্যে একটি বলে মান্যতা দেয়৷ কবির নামে এটি *মাঘকাব্য* নামেও পরিচিত৷

## তথ্যসূত্র

বিষয়শ্রেণী:মহাভারতের চরিত্র
বিষয়শ্রেণী:শ্ৰীকৃষ্ণের সাথে সম্পর্কিত ব্যক্তি
বিষয়শ্রেণী:ভাগবত পুরাণের চরিত্র
খোন্দকার ইব্রাহিম খালেদ

**খোন্দকার ইব্রাহিম খালেদ** (৪ জুলাই ১৯৪১ – ২৪ ফেব্রুয়ারি ২০২১) ছিলেন একজন বাংলাদেশি অর্থনীতিবিদ ও বাংলাদেশ ব্যাংকের সাবেক ডেপুটি গভর্নর। ২০১১ সালে বাংলা একাডেমি তাকে সম্মানসূচক ফেলোশিপ প্রদান করে। তিনি গোপালগঞ্জে জন্মগ্রহণ করেন।

## জন্ম ও প্রাথমিক জীবন
ইব্রাহিম খালেদ ৪ জুলাই ১৯৪১ সালে গোপালগঞ্জে জন্মগ্রহণ করেন। তিনি ঢাকা বিশ্ববিদ্যালয় থেকে ভূগোলে স্নাতকোত্তর ও আইবিএ থেকে এমবিএ ডিগ্রি অর্জন করেন।

## জীবনী
ইব্রাহিম খালেদ ১৯৬৩ সাল থেকে ব্যাংকিং ব্যবস্থার সঙ্গে যুক্ত ছিলেন। তিনি ১৯৯৪ থেকে ১৯৯৫ সাল পর্যন্ত বাংলাদেশ কৃষি ব্যাংক, ১৯৯৬ সালে অগ্রণী ব্যাংক এবং ১৯৯৭ সালে সোনালী ব্যাংকের ব্যবস্থাপনা পরিচালক হিসেবে দায়িত্ব পালন করেন। পরে ১৯৯৮ থেকে ২০০০ সাল পর্যন্ত বাংলাদেশ ব্যাংকের ডেপুটি গভর্নর ছিলেন। ২০০০ থেকে ২০০৬ সাল পর্যন্ত তিনি পূবালী ব্যাংকের ব্যবস্থাপনা পরিচালক ছিলেন।

তিনি ৯ ডিসেম্বর ২০২০ সাল থেকে  আমৃত্যু পুবালি ব্যাংক লিমিটেডের পরিচালনা পর্ষদে স্বতন্ত্র পরিচালক হিসেবে দায়িত্ব পালন করেছেন।

## তথ্যসূত্র

বিষয়শ্রেণী:১৯৪১-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:বাংলাদেশী অর্থনীতিবিদ
বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
বিষয়শ্রেণী:গোপালগঞ্জ জেলার ব্যক্তি
বিষয়শ্রেণী:বাংলাদেশী ব্যাংকার
ইখটিওস্টেগা

***ইখটিওস্টেগা*** (রোমান লিপি - *Ichtyostega*; গ্রিক - *ichthys* "মাছ" এবং *stega* "ছাদ" বা "খুলি") হল একধরনের অধুনাবিলুপ্ত প্রাগৈতিহাসিক চতুষ্পদ উভচর মেরুদণ্ডী প্রাণী। যেসব প্রাচীনতম চতুষ্পদ প্রাণীর জীবাশ্ম আবিষ্কৃত হয়েছে, এরা তাদের মধ্যে অন্যতম। আজ থেকে ৩৬ কোটি ৫০ লক্ষ থেকে ৩৬ কোটি বছর আগে ডেভোনিয়ান পর্যায়ের শেষদিকে এদের দেখা পাওয়া যেত। যেসব চতুষ্পদ প্রাণী প্রথম জল ছেড়ে ডাঙায় উঠে আসে তাদের মধ্যে এরা ছিল অন্যতম। সাধারণভাবে এদেরকে অধিশ্রেণিগতভাবে "চতুষ্পদ" প্রাণী হিসেবে গণ্য করা হলেও এদের দেহের বেশ কিছু বৈশিষ্ট্য, যেমন - লেজ ও দাঁতের গঠন বা মাথার খুলি, প্রভৃতি থেকে সিলাকান্থ বর্গের (*Quastenflosser Ordnung* বা *Coelacanthiformes Order*) মাছের সাথে এদের যথেষ্ট দৈহিক কাঠামোগত মিল দেখতে পাওয়া যায়। সেই কারণে অনেকসময়ে এদের অধিশ্রেণিগতভাবে একটি পৃথক অধিশ্রেণি *"স্টেগোসেফালিয়া"* বা *আদি চতুষ্পদ* (*stem tetrapod*)-এর অন্তর্ভুক্ত হিসবেও অনেকে গণ্য করে থাকেন। সম্ভবত এরা ছিল মূলত অগভীর জলের বাসিন্দা। তবে এদের দেহে ফুসফুস এবং চার পায়ের অস্তিত্ব থেকে বোঝা যায়, বেশ কিছু সময় এরা ডাঙায় অতিবাহিত করতেও সক্ষম ছিল। সাধারণভাবে মনে করা হয় এদের পায়ে সাতটি করে আঙুলের অস্তিত্ব ছিল। তবে এ' নিয়ে সন্দেহের অবকাশ আছে।

## তথ্যসূত্র
বেতনা এক্সপ্রেস

**বেতনা কমিউটার**(ট্রেন নাম্বার-৫৩/৫৪) বাংলাদেশ রেলওয়ে পরিচালিত একটি যাত্রীবাহী ট্রেন। এই ট্রেনটি খুলনা-বেনাপোল-খুলনা রেলপথে চলাচল করে। এই ট্রেনটি আগে **বেনাপোল কমিউটার** ও ** খুলনা কমিউটার** নামে চলাচল করতো।

## যাত্রাপথ
খুলনা থেকে যশোর হয়ে বেনাপোল ব্রডগেজ রেলপথে চলাচল করে এবং যাত্রাপথে থাকা প্রায় সকল স্টেশনে যাত্রাবিরতি দেয়। 
## স্টেশন তালিকা
বেতনা এক্সপ্রেস  যেসকল রেলওয়ে স্টেশন দিয়ে চলাচল করে নিম্নে তা উল্লেখ করা হলো:
*বেনাপোল রেলওয়ে স্টেশন
*নাভারন রেলওয়ে স্টেশন
*ঝিকরগাছা রেলওয়ে স্টেশন
*যশোর জংশন রেলওয়ে স্টেশন
*রূপদিয়া রেলওয়ে স্টেশন
*সিঙ্গিয়া রেলওয়ে স্টেশন
*চেঙ্গুটিয়া রেলওয়ে স্টেশন
*নওয়াপাড়া রেলওয়ে স্টেশন
*বেজেরডাঙ্গা রেলওয়ে স্টেশন
*ফুলতলা রেলওয়ে স্টেশন
*দৌলতপুর রেলওয়ে স্টেশন
*খুলনা রেলওয়ে স্টেশন

## সময়সূচি
*৫৩ নং বেতনা কমিউটার খুলনা থেকে ছাড়ে সকাল ০৬ টা ১৫ মিনিটে, বেনাপোল পৌঁছায় সকাল ৮টা ৩০ মিনিটে।
*৫৪ নং বেতনা কমিউটার বেনাপোল থেকে ছাড়ে বিকাল ৫ টায়, খুলনা পৌঁছায় ৭টা ৩০ মিনিটে।

## সম্পর্কিত নিবন্ধ
বেতনা নদী
## তথ্যসূত্র

বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
বিষয়শ্রেণী:বাংলাদেশের নামযুক্ত যাত্রীবাহী ট্রেন
বিষয়শ্রেণী:খুলনার রেল পরিবহন
বিষয়শ্রেণী:যশোরের পরিবহন
লেবুতলা ইউনিয়ন, যশোর সদর

**লেবুতলা ইউনিয়ন** বাংলাদেশের খুলনা বিভাগের যশোর জেলার যশোর সদর উপজেলার অন্তর্গত একটি প্রশাসনিক এলাকা।

## ভৌগোলিক অবস্থান
ভৌগোলিক অবস্থান অনুযায়ী লেবুতলা ইউনিয়নটির পশিমে হৈবৎপুর ইউনিয়ন, দক্ষিণে কাশিমপুর ইউনিয়ন, পূর্ব দক্ষিণে ইছালী ইউপি, উত্তরে বন্দবিলা ইউপি, বাঘারপাড়া ইউনিয়ন অবস্থিত।

## তথ্যসূত্র

বিষয়শ্রেণী:যশোর সদর উপজেলার ইউনিয়ন
স্মিতা রাজন

**স্মিতা রাজন** (জন্ম: ১৯৬৯) তিনি কেরালার একজন মোহিনীয়াত্তম নৃত্য শিল্পী এবং কিংবদন্তি ভারতীয় ধ্রুপদী নৃত্যশিল্পী দম্পতি পদ্মশ্রী কালামান্দালাম কৃষ্ণন নায়ার ও কালামান্দালাম কল্যাণিকুট্টি আম্মার নাতনী। তাঁর মা শ্রীদেবী রাজন হলেন একজন প্রখ্যাত মোহিনীয়ত্তম গুরু এবং স্মিতার শিক্ষক। তাঁর বাবা ছিলেন প্রয়াত টি আর রাজাপ্পান।

## পরিলেখ
স্মিতা রাজন কোচির বাইরে ত্রিপুনিথুরায় তাঁর মাতামহের বাসায় নাচের প্রশিক্ষণ শুরু করেছিলেন। নাচ এবং সংগীতের নিখুঁত পরিবেশে বড় হয়ে ওঠা তরুণ স্মিতার জন্য, নাচ শেখা এমন একটি বিষয়, যা মাতৃভাষায় কথা বলতে শেখার মতোই স্বাভাবিক ছিল। স্মিতার খালা, কলা বিজয়ন (মোহিনীঅট্টমের সংগীত নাটক আকাদেমি পুরস্কার প্রাপ্ত) প্রথম ব্যক্তি যিনি তরুণ স্মিতার প্রতিভা খেয়াল করেন। ত্রিপুনিথুরায় তাঁর পিতামহের প্রতিষ্ঠান, কেরালা কালালিয়ামে মাস্টার ক্লাস চলাকালীন, তাঁর চাচী বরিষ্ঠ শিক্ষার্থীদের সাথে ছোট্ট স্মিতাকে একটি পূর্ণ চোলকেট্টু (একটি সাধারণ মোহিনীয়াত্তামের প্রথম মুদ্রা) সম্পাদন করতে দেখেন। তখন থেকেই গুরু কলা বিজয়ন তাঁকে ভারতনাট্যমে প্রশিক্ষণ দিতে শুরু করেন এবং স্মিতা তাঁর ৪ বছর বয়সে ভারতনাট্যমে আরঙ্গেত্রম করেছিলেন। তাঁর মা, গুরু শ্রীদেবী রাজন, স্মিতাকে মোহিনীয়ত্তমে প্রথম পাঠ শিখিয়েছিলেন এবং স্মিতা তাঁর বয়স ৬ বছর বয়সে মোহিনীয়ত্তমে আরঙ্গেত্রম করেছিলেন। পরে তিনি তাঁর কিংবদন্তি নানীর কাছ থেকে মোহিনীয়ত্তমে স্নাতকোত্তর করেছিলেন। তাঁর নানা, গুরু কালামান্দালাম কৃষ্ণন নায়ারের কাছ থেকে তিনি কথাকলি শিখেছিলেন এবং তিনি তাঁকে মুখজাভিনয়ের (মুখের ভাব) সূক্ষ্ম ভাবগুলি শেখান।  অধ্যাপক কল্যাণসুন্দরমের অধীনে ক্লাসিকাল কর্ণাটকী সংগীতের প্রশিক্ষণও পেয়েছেন স্মিতা। তিনি ১৯৮৩ সাল থেকে, মাত্র ১৪ বছর বয়সে, তাঁর মূল প্রতিষ্ঠান কেরালা কলালয়মে শিক্ষকতা শুরু করেছিলেন যা ১৯৯০ সাল পর্যন্ত অব্যাহত ছিল।

তিনি ১২ বছর বয়সে পেশাদার নৃত্যশিল্পী হয়েছিলেন এবং ১৯৮০ সালে মোহিনীয়ত্তমকে জনপ্রিয় করার জন্য তাঁর দাদীমা, তাঁর মা এবং তাঁর খালার সাথে ভারত এবং বিদেশ জুড়ে বহু জায়গায় গিয়েছেন। তিনি ১৯৭৯ থেকে ১৯৯২ সাল পর্যন্ত কেরালার কলালয়মের শীর্ষ নৃত্যবিদ ছিলেন। তিনি তাঁর মা, ঠাকুরমা এবং তাঁর খালাকে আজকের বেশ কয়েকজন নৃত্যশিল্পীদের মোহিনীয়ত্তম শেখানোর ক্ষেত্রে সহায়তা করেছেন। বলা হয়, মোহিনীয়াত্তমে তিনি তাঁর দাদীর শিক্ষার সম্পূর্ণ অংশ পেয়েছেন। তাঁর গুরু কালামান্দালাম কল্যাণিকুট্টি আম্মার কালামান্দালাম মোহিনীয়াত্তম শৈলীর যে শিক্ষাকে উন্নত ও জনপ্রিয় করেছেন, তিনি তার প্রধান ধারক এবং নৃত্যশিল্পী হিসাবে বিবেচিত॥  আজ, স্মিতা তাঁর পরিবার সহ যুক্তরাষ্ট্রের মিসৌরির সেন্ট লুইসে বাস করেন এবং তাঁর প্রতিষ্ঠান 'নৃত্যক্ষেত্র' অর্থাৎ "নৃত্যের মন্দির"  পরিচালনা করছেন। এই নৃত্য মন্দির প্রতিষ্ঠানটি গুরু শ্রীদেবী রাজনের প্রতিষ্ঠান, যেটি তিনি কোচিতে শুরু করেছিলেন তার একটি শাখা, যা আবার এর অভিভাবক প্রতিষ্ঠান কেরালা কলালয়মের সহায়তায় প্রতিষ্ঠিত হয়েছিল। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:ভারতীয় নৃত্যশিল্পী
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:মোহিনীঅট্টম প্রকাশক
বিষয়শ্রেণী:কেরলের নৃত্যশিল্পী
বিষয়শ্রেণী:ভারতীয় নৃত্য পরিচালক
বিষয়শ্রেণী:ভারতীয় নৃত্যপরিকল্পনাকারী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:কথাকলি নৃত্যশিল্পী
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:কেরলের নারী শিল্পী
কচুয়া ইউনিয়ন, যশোর সদর

**কচুয়া ইউনিয়ন** বাংলাদেশের খুলনা বিভাগের যশোর জেলার যশোর সদর উপজেলার অন্তর্গত একটি প্রশাসনিক এলাকা।

## তথ্যসূত্র
**এক নজরে**

কালের স্বাক্ষী হয়ে দাড়িয়ে আছে ১৩টি গ্রামের মধ্যে স্থানে অবস্থিত কচুয়া ইউনিয়ন পরিষদ।শিক্ষা, সংস্কৃতি, ধর্মীয় অনুষ্ঠান পালন ও খেলাধুলা নিয়ে তার আপন গতিতে চলমান। 

ক)নাম-১৩নং কচুয়া ইউনিয়ন)আয়তন-১১.২০বর্গ কি:মি:

গ)লোকসংখ্যা: ৩১০০০ জন

ঘ)গ্রামের সংখ্যা: ১৪টি

ঙ)মৌজার সংখ্যা: ১২টি

চ)হাট/বাজারের সংখ্যা-নাই

ছ)উপজেলা থেকে যোগাযোগের ব্যবস্থা- বাস,সিএনজি, ইজি বাইকের মাধ্যমে

জ)শিক্ষার হার: ৭২%(২০১১ সালের আদমশুমারী অনুসারে)

ঝ)সরকারী প্রাথমিক বিদ্যালয়ের সংখ্যা- ৬টি

ঞ)বে-সরকারী প্রাথমিক বিদ্যালয়ের সংখ্যা- ১১টি

ট)উচ্চ বিদ্যালয়- ৩টি

ঠ)সমাপনী পরীক্ষার কেন্দ্র-১টি

স্থান :৮৯নং মুনসেফপুর সরকারী প্রাথমিক বিদ্যালয়

ড)মাদ্রাসা-১টি

ঢ)দায়িত্বরত চেয়ারম্যান-মোঃ লুৎফর রহমান

ন)গুরুত্বপূর্ন ধর্মীয় স্থান-১টি

ত)ঐতিহাসিক পর্যটন স্থান-নাই

থ)ইউপি নতুন ভবন স্থাপিত কাল: সাল ২০১১ইং

দ)নবগঠিত পরিষদের বিবরণ:

           শপথ গ্রহনের তারিখ:১৪-৭-১১ইং

           প্রথম সভার তারিখ: ১৬/০৭/১১ইং

           মেয়াদ উত্তীর্নের তারিখ: 

ধ)গ্রাম সমূহের নাম

আবাদ কচুয়া,কচুয়া,রায়মানিক,মুনসেফপুর,নিমতলী,ভগবতীতলা,ঘোপ,নরসিংহকাঠি,হোগলাডাঙ্গা,মথুরাপুর,দেয়াপাড়া,মালিডাঙ্গা,মামড়াখোলা,

কৈখালী 

ন)ইউনিয়ন পরিষদের জনবল

  নির্বাচিত পরিষদ সদস্য: ১৩জন

  ইউনিয়ন পরিষদ সচিব: ১জন

  ইউনিয় গ্রাম পুলিশ   : ৯জন

বিষয়শ্রেণী:যশোর সদর উপজেলার ইউনিয়ন
রূপা বাজওয়া

**রূপা বাজওয়া** (জন্ম ১৯৭৬ সাল) হলেন একজন ভারতীয় লেখক যিনি উত্তর ভারতের পাঞ্জাবের অমৃতসরে থাকেন এবং কাজ করেন। তাঁর জন্মস্থানও অমৃতসর। পাশাপাশি তিনি ভারতের অন্যান্য বিভিন্ন শহর ও শহরতলীতেও যাতায়াত করে থাকেন। তিনি গ্রিনজেন ক্যাভর পুরস্কার, কমনওয়েলথ পুরস্কার এবং ভারতের সাহিত্য অকাদেমি পুরস্কার প্রাপ্ত একজন ইংরেজি ভাষার লেখক।
## উপন্যাস সমূহ
২০০৪ সালে, তিনি তাঁর প্রথম উপন্যাস *দ্য শাড়ি শপ*  প্রকাশ করেছিলেন, উপন্যাসটি তাঁর শহর অমৃতসরকে নিয়ে লেখা। এই কাহিনীর নায়ক রামচাঁদ একটি শাড়ির দোকানের কর্মচারী এবং সেই দোকানে উচ্চবিত্ত মহিলারা শাড়ি কিনতে আসে। এই উপন্যাসে তিনি সমাজের বিভিন্ন শ্রেণীর মধ্যে আচরণ ও সম্পর্কের পার্থক্যকে তুলে ধরেছেন। উপন্যাসটি লেখকদের প্রশংসিত সমালোচনা জিতেছিল, পর্যালোচকরা তাঁকে ভারতের 'নতুন সাহিত্যিক সন্ধান' বলে সম্বোধন করেন। *দ্য শাড়ি শপ*  উপন্যাসটি ২০০৪ সালে অরেঞ্জ প্রাইজ ফর ফিকশন পুরস্কারের জন্য তালিকাভুক্ত হয়েছিল। উপন্যাসটি ২০০৫ সালের জুনে সেরা প্রথম উপন্যাসের জন্য ২৪তম গ্রিনজেন ক্যাভর পুরস্কার জিতেছিল। সেই বছরেই উপন্যাসটি কমনওয়েলথ পুরস্কারও পায়। ২০০৬ সালে এটি ভারতের সাহিত্য অকাদেমি পুরস্কার ইংরেজি জিতেছিল।

* দ্য শাড়ি শপ * বেশ কয়েকটি ভাষায় অনুবাদ করা হয়েছে, এগুলির মধ্যে আছে: ফরাসি (*লে ভেন্ডিউর দে শাড়িস *), ওলন্দাজ (*দে শাড়িভিঙ্কেল *) এবং সার্বীয় (*প্রোডাভনিকা শাড়িজা *) ভাষা।

২০১২ সালের এপ্রিলে, রূপা বাজওয়ার দ্বিতীয় উপন্যাস *টেল মি এ স্টোরি*  প্রকাশিত হয়েছিল। এটি প্রকাশের পর জনমানসে চরম প্রতিক্রিয়া দেখা গিয়েছিল। কিছু মহলে এটির প্রশংসামূলক সমালোচনা করা হয়েছিল, একই সাথে এটি নতুন দিল্লির সাহিত্য সমাজের মধ্যে বিতর্ক সৃষ্টি করেছিল, যেহেতু এই উপন্যাসের একটি অংশে এই সব লোকজনকে ব্যাঙ্গাত্মকভাবে আক্রমণ করা হয়েছিল।

বর্তমানে রূপা বাজওয়া তাঁর তৃতীয় উপন্যাস নিয়ে কাজ করছেন।

## পত্রিকায় লেখা

যদিও বাজওয়া একটি শিখ পরিবার থেকে এসেছেন, তবুও তিনি একটি ভারতীয় সংবাদপত্র *[[দ্য ডেইলি টেলিগ্রাফ|দ্য ডেইলি টেলিগ্রাফে]]* শিখ সম্বন্ধীয় একটি বিতর্কিত প্রবন্ধ লিখেছিলেন, যেটির শিরোনাম ছিল "ডার্ক থিংস ডু হ্যাপেন ইন গুরুদ্বারাস সামটাইমস"। এর ফলে তাঁর প্রচুর সমালোচনা করা হয়েছিল এবং তাঁকে ঘৃণাপূর্ণ পত্র পাঠানো হয়েছিল।

রূপা বাজওয়া* [[দ্য টেলিগ্রাফ (কলকাতা)|দ্য টেলিগ্রাফ]]*, *[['দ্য ট্রিবিউন (চণ্ডীগড়)|দ্য ট্রিবিউন]]*, *[[টাইম আউট (ম্যাগাজিন)|টাইম আউট]] *এবং *[[ইন্ডিয়া টুডে]] *তে অন্যান্য অনেক পছন্দের বিষয় নিয়ে লেখেন।

## রূপার লেখা
- ২০০৪ *দ্য শাড়ি শপ* 
- ২০১২ *টেল মি এ স্টোরি*

## আরো পড়ার জন্য
* বাজওয়ার পুরস্কার প্রাপ্ত-উপন্যাস, * দ্য শাড়ি শপ * সম্পর্কিত উত্তর-ঔপনিবেশিক দৃষ্টিভঙ্গির জন্য, কেতকী দত্ত-সম্পাদিত * সাহিত্য আকাদেমি অ্যাওয়ার্ড উইনিং ইংলিশ কালেকশনস: ক্রিটিক্যাল ওভারভিউ অ্যান্ড ইনসাইটস* বইতে রায়গঞ্জ বিশ্ববিদ্যালয়ের অধ্যাপক পিনাকী রায়ের "*মাল্টিকালচারাল ডিফারেন্সেস*: এ ব্রিফ রিরিডিং অফ রূপা বাজওয়া'স *দ্য শাড়ি শপ*" পড়তে পারেন, (নতুন দিল্লি: অথারস প্রেস, ২০১৪, ), পৃষ্ঠা- ২৭২-৮৬

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৭৬-এ জন্ম
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:পাঞ্জাবি ব্যক্তি
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:পাঞ্জাব, ভারতের লেখিকা
কাশিমনগর ইউনিয়ন

**কাশিমনগর ইউনিয়ন** বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি ইউনিয়ন।

## তথ্যসূত্র

বিষয়শ্রেণী:মণিরামপুর উপজেলার ইউনিয়ন
ভারতে ধর্মহীনতা

ভারতবর্ষে নাস্তিক্যবাদ ও অজ্ঞাতবাদের দীর্ঘ ইতিহাস রয়েছে যা শ্রমন আন্দোলনের মাধ্যমে বিকাশ লাভ করে। জৈন ধর্ম, বৌদ্ধ ধর্ম এবং হিন্দু ধর্মের মতো বেশিরভাগ ভারতীয় ধর্মের মতবাদে নাস্তিকতাকে গ্রহণযোগ্যতা দেয়া হয়। ভারত কয়েকজন উল্লেখযোগ্য নাস্তিক রাজনীতিবিদ ও সমাজ সংস্কারক জন্ম দিয়েছে। ভারতের ২০১১ সালের আদমশুমারি অনুসারে, ৯৯.৭৬% ভারতীয় যেকোন একটি ধর্মের অনুসারী হিসেবে চিহ্নিত হয়েছেন, যেখানে ০.২৪% তাদের ধর্মীয় পরিচয় প্রকাশ করেন নি। ২০১২ সালের উইন-গ্যালাপ গ্লোবাল ইনডেক্স অফ রিলিজিয়ন অ্যান্ড নাস্তিকতার প্রতিবেদনের মতে, ৮১% ভারতীয় ধর্মাবলম্বী, ১৩% ধর্মহীন, ৩% নাস্তিক, এবং ৩% অনিশ্চিত ছিলেন বা কোন প্রতিক্রিয়া দেখায়নি।
## ইতিহাস
### প্রাচীন ভারত
খ্রিস্টপূর্ব ষষ্ঠ শতাব্দীর (প্রাক-বুদ্ধ, প্রাক-মহাবীর) আগে ভারতে বেশ কয়েকটি শ্রমণ আন্দোলন বিদ্যমান ছিল বলে জানা যায়, যা ভারতীয় দর্শনে আস্তিক এবং নাস্তিক উভয় ঐতিহ্যকেই প্রভাবিত করেছিল। মার্টিন উইল্টশায়ার বলেন যে ভারতবর্ষে প্রত্যেকবুদ্ধ এবং শ্রাবক পর্যায়ের দুটি ধাপে শ্রমণ ঐতিহ্য বিকশিত হয়েছিল যার প্রথমটি ব্যক্তি পর্যায়ে এবং পরবর্তীতে শিষ্যদের আনুগত্য; এবং এভাবে বৌদ্ধ ও জৈন ধর্ম শেষ পর্যন্ত সাম্প্রদায়িক ভিত্তিতে আবির্ভূত হয়েছিল। উইল্টশায়ার বলেন, তাদের নিজস্ব মতবাদ তৈরি করতে এই ঐতিহ্যগুলি ইতোমধ্যে প্রতিষ্ঠিত ব্রাহ্মণ্যবাদী ধারণাগুলিতে আকৃষ্ট হয়েছিল।
### দার্শনিক মতবাদ

ভারতীয় দর্শনে, হিন্দু দর্শনের ছয়টি প্রধান গোঁড়া (আস্তিক) মতবাদ রয়েছে- ন্যায়, বৈশিষিক, সাংখ্য, যোগ, মীমাংসা ও বেদান্ত, এবং পাঁচটি বড় প্রচলিত মতের বিরোধী (নাস্তিক) মতবাদ রয়েছে- জৈন, বৌদ্ধ, আজীবিক, অজান এবং চার্বাক দর্শন।
 চারটি সবচেয়ে প্রচলিত নাস্তিক মতবাদ, যা বেদের মতবাদকে প্রত্যাখ্যান করে সেগুলো হচ্ছে: জৈন ধর্ম, বৌদ্ধধর্ম, চার্বাক এবং আজীবিক।
## জনসংখ্যার উপাত্ত
### ভারত সরকারের আদমশুমারি
ভারতীয় আদমশুমারি স্পষ্টভাবে নাস্তিকদের গণনা করে না। ২০১১ সালের ভারতের আদমশুমারিতে, নিবন্ধন ফর্মে উত্তরদাতাকে ধর্মের অধীনে ছয়টি বিকল্পের মধ্যে থেকে একটি বেছে নিতে বলা হয়। "অন্যান্য" বিকল্প অপশনে নাবালক বা উপজাতি ধর্মগুলির পাশাপাশি নাস্তিক এবং অজ্ঞেয়বাদের জন্যও অপশন ছিল।
### বিভিন্ন জরিপ
#### বিশ্ব মূল্যবোধ জরিপ (২০০৬)
২০০৬-এ ডেন্টু কমিউনিকেশন ইনস্টিটিউট ইনক, জাপান গবেষণা কেন্দ্র (২০০৬) দ্বারা পরিচালিত, ওয়ার্ল্ড ভ্যালু সমীক্ষা অনুযায়ী, ৬.৬% ভারতীয় জানিয়েছেন যে তাদের কোনও ধর্ম নেই।
### বিজ্ঞানীদের ধর্ম প্রসঙ্গে আন্তর্জাতিক জরিপ (২০১৪)
রাইস ইউনিভার্সিটির ইলাইন হাওয়ার্ড একলুন্ড পরিচালিত সমীক্ষায় দেখা গেছে যে:

চলমান সমীক্ষায় যুক্তরাজ্যের ১,৫৮১ জন এবং ভারতের ১,৭৬৩ জন বিজ্ঞানীর উপর জরিপ চালানো হয়।

## তথ্যসূত্র

 

বিষয়শ্রেণী:ভারতে ধর্মহীনতা
বিষয়শ্রেণী:দেশ অনুযায়ী ধর্মহীনতা
বিষয়শ্রেণী:ভারতে ধর্ম
বিষয়শ্রেণী:ধর্মীয় জনপরিসংখ্যান
খেদাপাড়া ইউনিয়ন

**খেদাপাড়া ইউনিয়ন** বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত মণিরামপুর উপজেলার একটি প্রশাসনিক এলাকা।

## তথ্যসূত্র

বিষয়শ্রেণী:মণিরামপুর উপজেলার ইউনিয়ন
ব্যারি মিলবার্ন

**ব্যারি ডগলাস মিলবার্ন** (; জন্ম: ২৪ নভেম্বর, ১৯৪৩) ডুনেডিন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ব্যারি মিলবার্ন**।

## প্রথম-শ্রেণীর ক্রিকেট
১৯৬৩-৬৪ মৌসুম থেকে ১৯৮২-৮৩ মৌসুম পর্যন্ত ব্যারি মিলবার্নের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান ব্যারি মিলবার্ন দক্ষ উইকেট-রক্ষক হিসেবে অগ্রসর হয়েছিলেন। ১৯৬৩ থেকে ১৯৮৩ সময়কালে ওতাগো দলের পক্ষে উইকেট-রক্ষকের দায়িত্ব পালন করেছেন।

১৯৭৩-৭৪ মৌসুম শেষে প্রথম-শ্রেণীর ক্রিকেট খেলা থেকে বাদ পড়েন। তবে, ১৯৮০-৮১ মৌসুমে পুনরায় ওতাগো দলের পক্ষে ফিরে আসেন। প্রথম খেলাতেই ওয়েলিংটনের বিপক্ষে মনোজ্ঞ শতরানের ইনিংস খেলেন। এ পর্যায়ে তিনি নাইটওয়াচম্যান হিসেবে মাঠে নামেন। প্রায় ২০ বছরের প্রথম-শ্রেণীর খেলোয়াড়ী জীবনে দ্বিতীয় সর্বোচ্চ রান করেন মাত্র ৩৬। ১৯৮২-৮৩ মৌসুম শেষে প্রথম-শ্রেণীর খেলা থেকে দূরে সড়ে আসেন।

## আন্তর্জাতিক ক্রিকেট
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ব্যারি মিলবার্ন। ২৭ ফেব্রুয়ারি, ১৯৬৯ তারিখে অকল্যান্ডে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ১৩ মার্চ, ১৯৬৯ তারিখে ক্রাইস্টচার্চে একই দলের বিপক্ষে সর্বশেষ টেস্টে অংশ নেন তিনি।

১৯৬০-এর দশকের মাঝামাঝি সময় থেকে শেষদিক পর্যন্ত নিউজিল্যান্ডের টেস্ট উইকেট-রক্ষকদের মাঝে মাঝারিমানের খেলোয়াড় হিসেবে খেলেন। কেবলমাত্র একটি সিরিজেই দলের প্রধান উইকেট-রক্ষকের মর্যাদা লাভ করেছিলেন। রয় হারফোর্ডকে পাশ কাটিয়ে ১৯৬৮-৬৯ মৌসুমে ওয়েস্ট ইন্ডিজের বিপক্ষে খেলেন। এগারো নম্বরে ব্যাটিংয়ে নামেন তিনি। এছাড়াও, ১৯৬৯-৭০ মৌসুমে ইংল্যান্ড ও ভারত গমন করেন। তবে, ব্যাট হাতে শ্রেয়তর গুণাবলীর অধিকারী কেন ওয়াডসওয়ার্থকে উভয় সফরে দলের প্রধান উইকেট-রক্ষকের মর্যাদা দেয়া হয়। ইংল্যান্ড সফরে আঘাতের কারণেও খেলার সুযোগ পাননি। এ পর্যায়ে ওয়াডসওয়ার্থ রান খড়ায় ভুগছিলেন।

## ব্যক্তিগত জীবন
ব্যক্তিগত জীবনে বিবাহিত ছিলেন তিনি। তার কন্যা রোয়ান মিলবার্ন নেদারল্যান্ডস ও নিউজিল্যান্ড দলের পক্ষে আন্তর্জাতিক ক্রিকেটে উইকেট-রক্ষক হিসেবে দায়িত্ব পালন করেছেন।

## তথ্যসূত্র

## আরও দেখুন
* ব্রুস টেলর
* কলিন মিলবার্ন
* সেন্ট্রাল ডিস্ট্রিক্টস ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওতাগোর ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:ডুনেডিন থেকে আগত ক্রিকেটার
বিষয়শ্রেণী:সাউথ আইল্যান্ডের ক্রিকেটার
বিষয়শ্রেণী:উইকেট-রক্ষক
ওয়ারেন স্টট

**লেসলি ওয়ারেন স্টট** (; জন্ম: ৮ ডিসেম্বর, ১৯৪৬) ল্যাঙ্কাশায়ারের রোচডেল এলাকায় জন্মগ্রহণকারী ইংরেজ বংশোদ্ভূত সাবেক নিউজিল্যান্ডীয় আন্তর্জাতিক ক্রিকেটার, প্রশাসক, ধারাভাষ্যকার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৯ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন **ওয়ারেন স্টট**।

## খেলোয়াড়ী জীবন
১৯৬৯-৭০ মৌসুম থেকে ১৯৮৩-৮৪ মৌসুম পর্যন্ত ওয়ারেন স্টটের প্রথম-শ্রেণীর খেলোয়াড়ী জীবন চলমান ছিল। নিচেরসারির ডানহাতি ব্যাটসম্যান ও ডানহাতি মিডিয়াম-পেস বোলার ওয়ারেন স্টট নিউজিল্যান্ডীয় ঘরোয়া ক্রিকেটে অংশ নেন। মোট ১৫ মৌসুম অকল্যান্ডের সদস্যরূপে খেলেন।

সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন ওয়ারেন স্টট। ৯ জুন, ১৯৭৯ তারিখে নটিংহামে সফরকারী শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।

আন্তর্জাতিক ক্রিকেটের একমাত্র খেলাটি ইংল্যান্ডে অনুষ্ঠিত ১৯৭৯ সালের ক্রিকেট বিশ্বকাপে খেলেন। নিউজিল্যান্ডের উদ্বোধনী খেলায় শ্রীলঙ্কার মুখোমুখি হন। তিন উইকেট লাভ করে দলকে সহজ বিজয় এনে দেন। কিন্তু, প্রতিযোগিতার বাদ-বাকী খেলা থেকে তাকে বিরত রাখা হয়। এরপর কোন সিরিজে তাকে নিউজিল্যান্ড দলে রাখা হয়নি।

ক্রিকেট খেলা থেকে অবসর গ্রহণের পর ওয়ারেন স্টট ক্রিকেট প্রশাসক, ধারাভাষ্যকার ও কোচের ভূমিকায় অবতীর্ণ হয়েছেন।

## তথ্যসূত্র

## আরও দেখুন
* হার্ব ম্যাকগির
* লেন বাটারফিল্ড
* ১৯৭৯ ক্রিকেট বিশ্বকাপ
* নর্দার্ন ডিস্ট্রিক্টস ক্রিকেট দল
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৪৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষ্ণুপদ মুখোপাধ্যায়

**বিষ্ণুপদ মুখোপাধ্যায়** (১ মার্চ ১৯০৩ — ৩০ জুলাই ১৯৭৯) পদ্মভূষণ সম্মানে ভূষিত প্রখ্যাত বাঙালি চিকিৎসক  ও ভারতের ভেষজ সংস্কারের অন্যতম উদ্যোক্তা।

## জন্ম ও শিক্ষা জীবন
বিষ্ণুপদ মুখোপাধ্যায়ের জন্ম পশ্চিমবঙ্গের উত্তর চব্বিশ পরগনা জেলার ব্যারাকপুরে। পিতার নাম উপেন্দ্রনাথ মুখোপাধ্যায়। পিতামহ ছিলেন কলকাতার সংস্কৃত কলেজের অধ্যক্ষ। বিষ্ণুপদ শ্যামবাজারের বিদ্যাসাগর স্কুল থেকে ১৯১৯ খ্রিস্টাব্দে ম্যাট্রিক এবং স্কটিশ চার্চ কলেজ থেকে আই.এসসি পাশ করেন। ১৯২৭ খ্রিস্টাব্দে কৃতিত্বের সাথে ডাক্তারি পরীক্ষায় পাশ করেন।

## কর্মজীবন
ডাক্তারি পাশের পরই কিছুদিন কলকাতার ইডেন হাসপাতালে কর্মরত ছিলেন। তারপর 'স্কুল অব ট্রপিক্যাল মেডিসিনে' শিক্ষক ও গবেষক হিসাবে কাজ করেছেন। ১৯৩০ খ্রিস্টাব্দে ভেষজ অনুসন্ধান কমিটির সহ-সচিব পদে নিযুক্ত হয়ে তথ্য সংগ্রহে সারা ভারত ভ্রমণ করেন।

## ভেষজ গবেষণায় অবদান
ভারতীয় বনৌষধি বিষয়ে গবেষণার জন্য 'রকফেলার ফাউন্ডেশনের ফেলোশিপ' পেয়ে চীন, জাপান, মার্কিন যুক্তরাষ্ট্র, বৃটেনে, বেলজিয়াম ও জার্মানিতে ব্যাপক চর্চা করেন। মার্কিন যুক্তরাষ্ট্রের মিচিগান বিশ্ববিদ্যালয় তাঁকে ফার্মাকোলজিতে ডি.এসসি. উপাধি প্রদান করে। দেশে ফিরে কলকাতার কেন্দ্রীয় ভেষজ গবেষণাগারের প্রথম পরিচালক নিযুক্ত হন। ১৯৪৩  খ্রিস্টাব্দে তিনি ইণ্ডিয়ান সায়েন্স একাডেমীর সদস্য নির্বাচিত হন। ১৯৪৮ খ্রিস্টাব্দে ফার্মাকোগনোসি (Pharmacognosy) গবেষণাগারের অতিরিক্ত দায়িত্ব দেওয়া হয়। স্বাধীনতার পর পাকিস্তান সরকার করাচিতে ও ঢাকায় ভেষজ নিয়ন্ত্রণ গবেষণাগারের সংগঠনের জন্য তাঁকে আমন্ত্রণ জানায়। ১৯৫১ খ্রিস্টাব্দে লক্ষ্নৌয়ের কেন্দ্রীয় ভেষজ গবেষণা প্রতিষ্ঠানে প্রথম স্থায়ী পরিচালক হিসাবে যোগ দেন। অবসরের পর কলকাতার চিত্তরঞ্জন ন্যাশনাল ক্যান্সার গবেষণা কেন্দ্রে পাঁচ বৎসর পরিচালনার দায়িত্বে থাকেন এবং চন্দননগরে ক্যান্সার কেমোথেরাপি ফিল্ড রিসার্চ কেন্দ্র স্থাপন করেন।

## সম্মাননা
ভারত সরকার ১৯৭১ খ্রিস্টাব্দে তাঁকে সর্বোচ্চ তৃতীয় অসামরিক পুরস্কারপদ্মভূষণে ভূষিত করে।

## মৃত্যু
বিষ্ণুপদ মুখোপাধ্যায় ১৯৭৯  খ্রিসটাব্দের ৩০ শে জুলাই প্রয়াত হন।

## তথ্যসূত্র

বিষয়শ্রেণী:১৯০৩-এ জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:বাঙালি চিকিৎসক
বিষয়শ্রেণী:ভারতীয় অস্থি সংক্রান্ত শল্যচিকিৎসক
বিষয়শ্রেণী:পদ্মভূষণ বিজয়ী
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:ভারতীয় জাতীয় বিজ্ঞান একাডেমীর সভ্য
বিষয়শ্রেণী:ভারতীয় চিকিৎসাবৈজ্ঞানিক গবেষক
বিষয়শ্রেণী:ভারতীয় চিকিৎসাবিজ্ঞান লেখক
বিষয়শ্রেণী:চিকিৎসায় পদ্মভূষণ প্রাপক
বিষয়শ্রেণী:পশ্চিমবঙ্গের বিজ্ঞানী
বিষয়শ্রেণী:স্কটিশ চার্চ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর ভারতীয় চিকিৎসক
শশী সাঁখলা

**শশী সাংখলা**, (জন্ম ২৮ অক্টোবর ১৯৪৮), ভারতের কথক নৃত্যের জয়পুর ঘরানার নৃত্যবিদ। তিনি তাঁর অগ্রজ, গুরু পণ্ডিত কুন্দন লাল গাঙ্গনী জি-র শিষ্য। ২০০৮ সালে কত্থক নৃত্যে অবদানের জন্য তাঁকে সংগীত নাটক আকাদেমি পুরস্কার ভূষিত করা হয়েছিল।  তিনি জয়পুর কত্থক কেন্দ্রের অধ্যক্ষ ছিলেন। কত্থকের শাস্ত্রীয় শিক্ষাগুলি প্রচার ও বজায় রাখার আন্তরিক ইচ্ছা তাঁকে কত্থকের প্রতি নিবেদিত প্রতিষ্ঠান , গঠনে অনুপ্রাণিত করেছিল। 

## প্রথম জীবন এবং পটভূমি
কত্থক গুরু ডাঃ শশী সাংখলা এমন একজন শিল্পী, যিনি আন্তর্জাতিক স্তরে তাঁর উপস্থিতি জানান দিয়েছেন। রাজস্থানের যোধপুরে তাঁর জন্ম। তাঁর নৃত্য প্রদর্শন কলার বহুমুখী যাত্রা শুরু হয়েছিল পণ্ডিত মূল চাঁদ গোমেতি জি-র মতো জয়পুর ঘরানার বিখ্যাত কত্থক গুরুদের পরিচালনায়। এরপরে পণ্ডিত মোহন লাল মহারাজ জি এবং পরবর্তীকালে পণ্ডিত কুন্দনলাল গাঙ্গনি জির র শিক্ষায় তা আরো সুন্দর হয়ে ওঠে। এরপর বড়োদরার গুরু প্রতিভা পণ্ডিতের অধীনে তিনি ভরতনাট্যমের ক্ষেত্রে তাঁর জ্ঞানকে আরো উন্নত করে তোলেন। কণ্ঠসংগীতে তিনি তালিম পেয়েছিলেন পণ্ডিত ক্ষীরসাগর জি-এর কাছে, পাখোয়াজ বাজানো শিখেছিলেন পণ্ডিত বদ্রিনারায়ণ পারীক জি -এর অধীনে এবং লোক নৃত্য শিখেছিলেন মাস্টার কাসিম জি -এর অধীনে।

## পেশা
তিনি ১৯ বছর বয়সে শিক্ষক হিসাবে কর্মজীবন শুরু করেছিলেন, যোধপুরের রাষ্ট্রীয় কলা মণ্ডলে। পরে ১৯৭৮ সালে জয়পুর কত্থক কেন্দ্রের কত্থক নৃত্য গুরু হিসাবে তিনি ২৮ বছর দায়িত্ব পালন করেন এবং ২০০৬ সালে অধ্যক্ষ হিসাবে অবসর গ্রহণ করেন। বর্তমানে তিনি জয়পুরের গীতাঞ্জলি মিউজিক সমিতিতে কত্থক প্রশিক্ষণ দিচ্ছেন। তিনি তাঁর নিজের কন্যাসহ অনেক শিশুকে গড়ে তুলেছেন যারা পারফর্মিং শিল্পী ও শিক্ষক হতে পেরেছেন এবং বর্তমানে সারা বিশ্ব জুড়ে বিভিন্ন সংস্থায় কাজ করছেন। তাঁর কিছু পরীক্ষামূলক প্রযোজনা বিশুদ্ধ ধ্রুপদী গায়কীকে কেন্দ্র করে তৈরি হয়েছে, যেমন- ধ্রুপদ, খেয়াল, তারানা, অষ্টপদী ইত্যাদি। অন্যগুলির মধ্যে আছে লোক বিদ্যা এবং ব্যালের মত কিছু নৃত্য, যেমন- পানিহারি, কেসরিয়া বালম, চসার, রাজপুতানি, গঙ্গৌর, ঘুমর, রাধেরাণী, দশাবতার ইত্যাদি।

## পুরস্কার এবং সম্মান
শশী সাংখলা প্রচুর সম্মাননা লাভ করেছেন। তন্মধ্যে আছে তৎকালীন মুখ্যমন্ত্রী শ্রীমান অশোক গহলোতের হাত থেকে রাজস্থানের সঙ্গীত নাটক একাডেমি (২০০১) এবং ২০০৮ সালে নতুন দিল্লিতে তৎকালীন ভারতের রাষ্ট্রপতিশ্রীমতী প্রতিভা পাতিলের হাত থেকে সঙ্গীত নাটক একাডেমী পুরস্কার।  এ ছাড়াও ২০০৩ সালে, নেদারল্যান্ডসের  আন্তঃ সাংস্কৃতিক উন্মুক্ত বিশ্ববিদ্যালয় তাঁকে ডক্টর অব ফিলোসফি ডিগ্রি প্রদান করে। মানব সম্পদ উন্নয়ন মন্ত্রকের শিল্প ও সংস্কৃতি বিভাগ "মান্ড" (রাজস্থানের অর্ধ-শাস্ত্রীয় গানের একটি ধরন) -"কত্থক নৃত্য মে অভিনয় কা এক সশক্ত মাধ্যম" বিষয়ে ফেলোশিপ দিয়েছিল, যেটি জয়পুর ঘরানার "ঠুংরী"র জন্য বিশেষ প্রয়োজনীয় (২০০১-২০০৩)।

## আরও দেখুন

* নাচে ভারতীয় মহিলারা

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রাজস্থানের নৃত্যশিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:ভারতীয় নারী শাস্ত্রীয় নৃত্যশিল্পী
বিষয়শ্রেণী:কত্থক নৃত্যশিল্পী
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
ময়মনসিংহ কমিউটার

**ময়মনসিংহ কমিউটার** (ট্রেন নাম্বার-৯১/৯২) বাংলাদেশ রেলওয়ের একটি সল্পদূরত্বে চলাচল কারী একটি যাত্রীবাহী ট্রেন। এই ট্রেনটি ময়মনসিংহ থেকে জয়দেবপুর পর্যন্ত চলাচল করতো যা ২০১৯ সালের শেষ দিকে বন্ধ হয়ে যায়।

## ইতিহাস
ময়মনসিংহ কমিউটার ট্রেন সার্ভিস নামের ডেমু ট্রেন সার্ভিসটি ২১ জুলাই ২০১৩ সালে উদ্বোধন করেন রেলপথ মন্ত্রণালয়ের মন্ত্রী মো. মুজিবুল হক এমপি। এই ট্রেনে দুটি ইউনিটে চারটি ইঞ্জিন, ২৯৮টি আসন এবং দাঁড়ানো অবস্থায় আরো ৩০২ জনসহ মোট ৬০০ যাত্রী চলাচলের সুযোগ রয়েছে।

## যাত্রাপথ
ময়মনসিংহ কমিউটার নারায়ণগঞ্জ-বাহাদুরাবাদ ঘাট লাইনে চলাচল করত।
## স্টেশন তালিকা
ময়মনসিংহ কমিউটার যেসকল স্টেশন দিয়ে চলাচল করত:
*ময়মনসিংহ জংশন রেলওয়ে স্টেশন
*কৃষি বিশ্ববিদ্যালয় রেলওয়ে স্টেশন
*সুতিয়াখালী রেলওয়ে স্টেশন
*ফাতেমানগর রেলওয়ে স্টেশন
*আহমদবাড়ী রেলওয়ে স্টেশন
*আউলিয়ানগর রেলওয়ে স্টেশন
*ধলা রেলওয়ে স্টেশন
*গফরগাঁও রেলওয়ে স্টেশন
*মশাখালি রেলওয়ে স্টেশন
*কাওরাইদ রেলওয়ে স্টেশন
*সাত খামাইর রেলওয়ে স্টেশন
*শ্রীপুর রেলওয়ে স্টেশন
*ইজ্জতপুর রেলওয়ে স্টেশন
*রাজেন্দ্রপুর রেলওয়ে স্টেশন
*ভাওয়াল গাজীপুর রেলওয়ে স্টেশন
*জয়দেবপুর জংশন রেলওয়ে স্টেশন

## তথ্যসূত্র

বিষয়শ্রেণী:বাংলাদেশের নামযুক্ত যাত্রীবাহী ট্রেন
মহব্বত আলীর একদিন

**মহব্বত আলীর একদিন** বাংলাদেশের জনপ্রিয় লেখক মুহম্মদ জাফর ইকবালের লেখা উপন্যাস। বইয়ের লেখা আবর্তিত হয়েছে মহব্বত আলী নামক একজন মানুষকে কেন্দ্র করে যিনি কর্মসূত্রে একটি পাবলিক বিশ্ববিদ্যালয়ের ভিসি। ২০১০ সালে প্রথম প্রকাশিত হয় বিদ্যাপ্রকাশ থেকে। বইটির প্রচ্ছদ একেঁছেন ধ্রুব এষ। গ্রন্থস্বত্ব প্রফেসর ইয়াসমিন হক এর।

## কাহিনী সংক্ষেপ
উপন্যাসের শুরু হয়েছে বইয়ের প্রধান চরিত্র মোহাব্বত আলীকে দিয়েই। পেশায় মোহাব্বত আলী একজন শিক্ষক, একটি পাবলিক বিশ্ববিদ্যালয়ের মাননীয় ভিসি। ছাত্রজীবনে খুবি সাধারণ মানের ছাত্র হবার পর-ও শুধুমাত্র রাজনৈতিক পরিচয়ের জোরে মোহাব্বত আলী বিশ্ববিদ্যালয়ের ভিসি হিসাবে নিয়োগ পেয়েছেন। স্বভাবতই তিনি তার এই পরিচয় ধরে রাখার ব্যাপারে খুবি যত্নশীল। বিশ্ববিদ্যালয়ে ওনার ছত্রছায়াতেই দলীয় লোকজন শিক্ষক হিসাবে নিয়োগ পান, দলীয় ছাত্রনেতাদেরকেও তিনি সামলে চলেন। ক্ষমতার অপব্যবহার করে প্রচুর সম্পদও উপার্জন করেছেন।

ভিসি স্যারের ছত্রছায়ায় থাকা একজন ছাত্রনেতা একদিন বিশ্ববিদ্যালয় চত্বরেই একটু চূড়ান্ত খারাপ কাজ করে। ভিসি স্যার ধরেই নিয়েছিলেন অন্য অনেক অপকর্মের মতো এই ঘটনাও ধামাচাপা পরে যাবে। কিন্তু পরিস্থিতি খারাপ হয়ে যায় যখন হাজার হাজার শিক্ষার্থী প্রতিবাদী হয়ে ওঠে। ন্যায়ের পক্ষে থাকা শিক্ষকরাও আন্দোলনে যোগদান করেন।

ক্ষমতায় টিকে থাকার জন্য মোহাব্বত আলী তখন তার পোষা লাঠিয়াল বাহিনীকে লেলিয়ে দেন আন্দোলনরত শিক্ষার্থী ও শিক্ষকদের উপর।

## বহিঃসংযোগ

* রকমারি.কম-এ মহব্বত আলীর একদিন

বিষয়শ্রেণী:বাংলা ভাষার উপন্যাস
বিষয়শ্রেণী:মুহম্মদ জাফর ইকবালের বই
তিস্তা বাজার

**তিস্তা বাজার** ভারতের পশ্চিমবঙ্গ রাজ্যের কালিম্পং জেলার কালিম্পং মহকুমা অন্তর্গত কালিম্পং ১ সমষ্টি উন্নয়ন ব্লকে অবস্থতি একটি ছোট শহর। শহরটি মেল্লি শহর থেকে তিস্তা নদীর ৪ কিলোমিটার (২.৫ মাইল) ভাটিতে ডান তীরে গড়ে উঠেছে।

## ভূগোল
তিস্তার বাজারটি ২৭.০৬° উত্তর থেকে ৮৮.৪৩ ° পূর্বে অবস্থিত। সমুদ্রপৃষ্ঠ থেকে শহরটি ৯০ মিটার (৩০০ ফুট) উচ্চতায় অবস্থিত। এই স্থানে রিভার রাফটিংয়ের ব্যবস্থা রয়েছে। এই শহর থেকেই পশ্চিমবঙ্গে তিস্তা নদীর প্রবাহ প্রবেশ করে। তিস্তার আশেপাশের বেশিরভাগ অঞ্চল ভারতীয় সেনাবাহিনী টহল দেয় কারণ এটি একটি সংবেদনশীল সীমান্তবর্তী অঞ্চলের অন্তর্গত।

এটি শিলিগুড়ি-গাংটোক জাতীয় মহাসড়ক এনএইচ ৩১এ-এর একটি রোড জংশন এবং দার্জিলিং এবং কালিম্পংয়ের রাস্তাগুলি এখানে এনএইচ ৩১এ-এর সঙ্গে যুক্ত হয়। জাতীয় হাইওয়ে এনএইচ ৩১ এখানে তিস্তা নদী অতিক্রম করে। দার্জিলিং নদীর পশ্চিম দিকে এবং কালিম্পং নদীর পূর্ব দিকে অবস্থিত।

## যোগাযোগ ব্যবস্থা
### সড়ক
; দার্জিলিং যাওয়ার রাস্তা:
দার্জিলিং থেকে আসার সময়  রাস্তাটি তিস্তা বাজারের পরে তিস্তা ব্রিজের নিকট এনএইচ ৩১এ -এর সাথে যুক্ত হয়।

;কালিম্পংয়ের রাস্তা:
শিলিগুড়ি থেকে এনএইচ ৩১এ ধরে যাওয়ার সময়, জাতীয় সড়কটি তিস্তা বাজারে নদীর ডান তীরে থেকে এটি নদী পেরিয়ে বাম তীরে চলে যায়। কালিম্পংয়ের রাস্তাটি সেতুর পরে ৩ কিলোমিটার (১.৯ মাইল) ডান দিকে অগ্রসর হয়।

## তথ্যসূত্র

## বহিঃসংযোগ

বিষয়শ্রেণী:কালিম্পং জেলার গ্রাম
শাহাদাত হোসেন দিপু

**শাহাদাত হোসেন** (জন্মঃ ৪ ফেব্রুয়ারি ২০০২) একজন বাংলাদেশী ক্রিকেটার। দক্ষিণ আফ্রিকায় অনুষ্ঠিত ২০২০ আইসিসি অনূর্ধ্ব-১৯ ক্রিকেট বিশ্বকাপ-এ বাংলাদেশ স্কোয়াডে তার নাম ছিল। উক্ত প্রতিযোগিতার ফাইনালে দেখার মত ছয় জন খেলোয়াড়ের মধ্যে তার নাম ছিল। ফাইনালে বাংলাদেশ দল ভারতকে ৩ উইকেটে পরাজিতে করে প্রথমবারের মতো ক্রিকেটের যে কোন সংস্করণে বিশ্বকাপের শিরোপা লাভ করে।

## তথ্যসূত্র

## বহিঃসংযোগ

বিষয়শ্রেণী:চট্টগ্রাম বিভাগের ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০২-এ জন্ম
জক এডওয়ার্ডস

**গ্রাহাম নীল এডওয়ার্ডস** (; জন্ম: ২৭ মে, ১৯৫৫) নেলসন এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ উইকেট-রক্ষক। এছাড়াও, ডানহাতে ব্যাটিং করতেন ‘জক’ ডাকনামে পরিচিত **জক এডওয়ার্ডস**।

## প্রথম-শ্রেণীর ক্রিকেট
১৯৭৩-৭৪ মৌসুম থেকে ১৯৮৪-৮৫ মৌসুম পর্যন্ত জক এডওয়ার্ডসের প্রথম-শ্রেণীর খেলোয়াড়ী জীবন চলমান ছিল। নেলসন এলাকায় জন্মগ্রহণকারী জক এডওয়ার্ডস নেলসন কলেজে অধ্যয়ন করেছিলেন। ছোট-খাট গড়নের অধিকারী জক এডওয়ার্ডস উইকেট-রক্ষক হিসেবে খেলতে নামেন। ব্যাটসম্যান হিসেবেও বেশ ভালো করেন।

## আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্ট ও ছয়টিমাত্র একদিনের আন্তর্জাতিকে অংশগ্রহণ করেছেন জক এডওয়ার্ডস। ১৮ ফেব্রুয়ারি, ১৯৭৭ তারিখে ক্রাইস্টচার্চে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৩ মার্চ, ১৯৮১ তারিখে অকল্যান্ডে সফরকারী ভারত দলের বিপক্ষে সর্বশেষ টেস্টে অংশ নেন তিনি।

১৯৭৬-৭৭ মৌসুমে সফররত অস্ট্রেলিয়া দলের বিপক্ষে ব্যাটিংয়ে অভিজ্ঞ হিসেবে টেস্ট ক্রিকেটে অভিষেক পর্ব সম্পন্ন হয় তার। ১৯৭৭-৭৮ মৌসুমে উইকেট-রক্ষক-ব্যাটসম্যান হিসেবে খেলেন। অকল্যান্ড টেস্টে সফরকারী ইংল্যান্ড দলের বিপক্ষে ৫৫ ও ৫৪ রান তুলেন। এ ফলাফলের স্বীকৃতিস্বরূপ ১৯৭৮ সালে ইংল্যান্ড গমনার্থে তাকে নিউজিল্যান্ড দলের সদস্যরূপে অন্তর্ভুক্ত করা হয়। এ সফরে তার ক্রীড়াশৈলী একেবারেই হতাশাব্যঞ্জক ছিল। বিবিসি ধারাভাষ্যকার দলের জনৈক সদস্য জক এডওয়ার্ডস প্রসঙ্গে মন্তব্য করেন যে, তিনি তার দেখা সবচেয়ে বাজে উইকেট-রক্ষক। বিদ্যালয় পর্যায়ের তৃতীয় একাদশের উইকেট-রক্ষকের ন্যায় তিনি অগণিত ভুল করেছেন। তবে, এডওয়ার্ডস তার খেলার উত্তরণ ঘটাতে সক্ষম হন ও দর্শকদের কাছে জনপ্রিয় হয়ে উঠেন।

## অবসর
১৯৮০-৮১ মৌসুমে নিজ দেশে সফরকারী ভারতের বিপক্ষে তিন টেস্টে অংশগ্রহণের মাধ্যমে নিউজিল্যান্ড দলে ফিরে আসেন। তবে, ইয়ান স্মিথের ন্যায় উদীয়মান ক্রিকেটারের উত্থানে তার আন্তর্জাতিক খেলোয়াড়ী জীবনে পরিসমাপ্তি ঘটে।

## তথ্যসূত্র

## আরও দেখুন
* জক ক্যামেরন
* রডনি রেডমন্ড
* নর্দার্ন ডিস্ট্রিক্টস ক্রিকেট দল
* নিউজিল্যান্ডীয় টেস্ট ক্রিকেটারদের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
* "Edwards has problems but few regrets" by Jonathan Millmow
* "Jock Edwards a leading big hitter"

বিষয়শ্রেণী:১৯৫৫-এ জন্ম
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:সেন্ট্রাল ডিস্ট্রিক্টসের ক্রিকেটার
বিষয়শ্রেণী:২০২০-এ মৃত্যু
বিষয়শ্রেণী:নেলসন, নিউজিল্যান্ড থেকে আগত ক্রিকেটার
বিষয়শ্রেণী:উইকেট-রক্ষক
বিষয়শ্রেণী:সাউথ আইল্যান্ডের ক্রিকেটার
সৌদি আরবে ধর্মহীনতা

**সৌদি আরবে ধর্মহীনতা** সনাক্ত করা কঠিন কারণ দেশটিতে ইসলামী বিশ্বাস ত্যাগ করা অবৈধ। সৌদি আরবের বেশিরভাগ নাস্তিকরা ইন্টারনেটের মাধ্যমে একে অপরের সাথে যোগাযোগ করে থাকেন।

ডব্লিউআইএন-গ্যালাপ ইন্টারন্যাশনালের একটি জরিপ অনুযায়ী, সমীক্ষা করা ৫০২ জন সৌদি আরবীয়দের মধ্যে ১৯% বলেছেন যে তারা "ধার্মীক নন" এবং ৫% জানান যে তারা "নাস্তিক"।

২০১৪ সালের মার্চ মাসে সৌদি স্বরাষ্ট্র মন্ত্রণালয় নাস্তিকদের সন্ত্রাসবাদী হিসাবে চিহ্নিত করে একটি রাজকীয় ডিক্রি জারি করেছিল, যেটাতে সন্ত্রাসবাদের সংজ্ঞা হিসেবে বলা হয় যে "কোনও রূপে নাস্তিক্য চিন্তাকে আহ্বান জানানো, বা এই দেশ যা ইসলামি চিন্তাধারার ভিত্তিতে প্রতিষ্ঠিত হয়েছে তার মৌলিক বিষয়গুলিকে যা প্রশ্নবিদ্ধ করে।"

সৌদি আরবে ধর্মত্যাগ একটি মৃত্যুদণ্ডে দণ্ডনীয় অপরাধ।
## উল্লেখযোগ্য অ-ধার্মিক সৌদি আরবীয়
* রানা আহমেদ জার্মানিতে শরণার্থী, কোলন-ভিত্তিক নাস্তিক শরণার্থী ত্রাণের প্রতিষ্ঠাতা 
* রাহাফ মুহাম্মদ কানাডায় শরণার্থী 
* আবদুল্লাহ আল-কাসেমি, ইসলাম ত্যাগকারী একজন বিখ্যাত ওহাবী আলেম

## তথ্যসূত্র

## আরও দেখুন
সৌদি আরবে ধর্মবিশ্বাস
* 

বিষয়শ্রেণী:দেশ অনুযায়ী ধর্মহীনতা
বিষয়শ্রেণী:আরব বিশ্বে ধর্মহীনতা
বিষয়শ্রেণী:মধ্যপ্রাচ্যে ধর্মহীনতা
বিষয়শ্রেণী:সৌদি আরবে ধর্মবিশ্বাস
বিষয়শ্রেণী:নাস্তিকতার সমালোচনা
তানা ও রিরি

**তানা ও রিরি** ১৫৬৪ সালের দিকে জন্মগ্রহণকারী দুটি ভারতীয় যমজ মেয়েদের একটি, যাদেরকে আকবরের দরবারে গান করতে বলা হয়েছিল। গল্পটি গুজরাতি লোক সংস্কৃতির অঙ্গ হয়ে উঠেছে।

যমজরা উত্তর গুজরাতের ভিসনগরের নিকটবর্তী শহর ভাদনগর থেকে ছিলেন। তানা এবং রিরি দুই মেয়েই নরসিহ মাহেতার সাথে ঘনিষ্ঠভাবে জড়িত। নরসিহ মাহেতার নাতি শর্মিষ্ঠা ছিলেন তানা ও রিরির মা।

## কিংবদন্তি
আকবরের দরবারের গায়ক, মহামান্য তানসেনের গুরু যখন মারা গেলেন, তখন তিনি "দীপক" রাগটি গেয়েছিলেন। এই রাগটি গাওয়ার প্রভাবটি বলা হয়ে থাকে যে গায়ক তার শরীরে একটি অসহনীয় উত্তাপ অনুভব করতে শুরু করে। তানসেন যখন রাগ দীপক গেয়ে প্রভাবিত হয়েছিলেন, তখন তিনি পুরো ভারত জুড়ে ঘুরে বেরিয়েছিলেন। অবশেষে তাদের সেনাপ্রধান আমজাদখান ভাদনগরে এসে দুজন যমজ বোন তানা এবং রিরি সম্পর্কে জানতে পেরেছিলেন, যারা দক্ষ গায়ক ছিলেন এবং রাগ মালহার গেয়ে তানসেনকে (রাগ দিপকের বিশেষজ্ঞ) নিরাময় করতে পারতেন। যখন তাদেরকে আকবরের দরবারে গান গাইতে বলা হয়েছিল, তারা আসতে অস্বীকৃতি জানায়, যেহেতু তাদের নগর ব্রাহ্মণ হিসাবে ব্রত ছিল যে তারা শুধুমাত্র গ্রামের দেবতার মূর্তির সামনে গান পারবেন। পরিবর্তে তারা একটি কুয়োতে ডুবে আত্মহত্যা করেছিলেন। তারা প্রত্যাখ্যান করার পরিবর্তে আত্মহত্যা করার সিদ্ধান্ত নিয়েছিল, এবং যা তাদের শহরে যুদ্ধের মতো পরিস্থিতি তৈরি করতে পারত। পরে আকবরের বিষয়টি জানতে পেরে তিনি তাদের বাবার কাছে ক্ষমা চেয়ে নিয়েছিলেন এবং তানসেনকে তানা ও রিরির সম্মানে নামকরণ করে নতুন একটি ঘরানার অংশ তইরি করতে বলেছিলেন।

যে সব গ্রামবাসী আকবরের সেনাবাহিনীর দ্বারা আক্রমণের আশঙ্কা করেছিল, তারা বানিয়াসে রূপান্তরিত হয়েছিল যা এখন *দাশনগর*  নামে পরিচিত।

## উত্তরাধিকার
তানা ও রিরিকে সম্মান জানাতে ভাদনগরে একটি স্মৃতিসৌধ তৈরি করা হয়েছে।

তানা ও রিরিকে উৎসর্গের করে প্রতি বছর গুজরাত সরকারএর দ্বারা, তানা-রিরি সংগীত উৎসব আয়োজিত হয়।

## তথ্যসূত্র


## বহিঃসংযোগ

* টানা ও রিরি জাজি.কম এ 
* তানা ও রিরি উৎসব ২০১৯-এর তিনটি বিশ্ব রেকর্ড

বিষয়শ্রেণী:গুজরাতের ইতিহাস
বিষয়শ্রেণী:ভারতীয় লোক গায়িকা
বিষয়শ্রেণী:গুজরাতের সঙ্গীতশিল্পী
বিষয়শ্রেণী:ভারতীয় লোককাহিনি
বিষয়শ্রেণী:গুজরাতের নারী সঙ্গীতজ্ঞ
গম্ভরী দেবী

**গম্ভরী দেবী** (১৯২২ - ৮ই জানুয়ারি ২০১৩) হলেন হিমাচল প্রদেশের বিলাসপুর জেলার একজন প্রবীণ ভারতীয় লোকশিল্পী, লোককলাবিদ ও নৃত্যশিল্পী, হিমাচল প্রদেশের লোকসংস্কৃতিতে তাঁর অবদানের জন্য তিনি খ্যাতিমান ।

রবীন্দ্রনাথ ঠাকুরের দেড়শতম জন্মবার্ষিকী উপলক্ষে ২০১১ সালে সংগীত, নৃত্য ও নাট্যকলার জাতীয় একাডেমী সংগীত নাটক একাদেমি তাঁর নিজস্ব ক্ষেত্রে পরিবেশনা কলার জন্য তাঁকে ঠাকুর একাদেমি অ্যাওয়ার্ড (ঠাকুর একাদেমি পুরস্কার) প্রদান করে। এই উপলক্ষে সারা ভারতব্যাপী ১০০ শিল্পীকে তাঁদের স্ব স্ব কর্মক্ষেত্রে অবদানের জন্য পুরস্কার প্রদান করা হয়। ২০০১ সালে তিনি হিমাচল একাডেমি অব আর্টস থেকে পুরস্কার লাভ করেছিলেন। তিনি ২০১৩ সালের ৮ই জানুয়ারী ৯১ বছর বয়সে মারা যান।
## জীবনের অভিজ্ঞতা
তিনি ১৯২২ সালে হিমাচল প্রদেশের বিলাসপুর জেলার বান্দলা গ্রামে জন্মগ্রহণ করেন। তিনি ৮ বছর বয়সে অভিনয় শুরু করেন। গ্রামের অন্যান্য মেয়েদের মতো অল্প বয়সেই তাঁঁর বিয়ে হয়েছিল যার ফলে গ্রামের প্রথানুযায়ী নৃত্য ও গীত তাঁর জন্য নিষিদ্ধ হয়ে যায়।। যাইহোক, বাধা নিষেধ সত্ত্বেও তিনি লোকাভিনয়ে অবিচল ছিলেন।
## তার জীবন
তাঁর প্রতিভা এতোটাই ছিল যে সমাজ আস্তে আস্তে তাঁর সামাজিক বিদ্রোহ ভুলে যায় এবং বিভিন্ন অনুষ্ঠানে তাঁকে পরিবেশনার জন্য আমন্ত্রণ জানাতে শুরু করে। শেষ পর্যন্ত তিনি এতোই জনপ্রিয় হয়ে উঠেন যে তাঁর পরিবেশনা ছাড়া কোন অনুষ্ঠানই সম্পূর্ণ হতে পারতো না। এমনই তাঁর প্রভাব ছিল যে তাঁকে প্রেমের প্রতিমা হিসাবে দেখা হতে থাকল। লোকজন তাঁর পরিবেশনা দেখার জন্য দূর দূরান্ত থেকে সমবেত হতে শুরু করত এবং তাঁর অঞ্চলের লোকেরা তাঁর পরিবেশনা এবং উপস্থিতি ছাড়া বিয়ের অনুষ্ঠানগুলিকে অনাড়ম্বর বলে মনে করতো। তিনি তাঁর সময়ের একজন আদর্শ অভিনেতা হিসাবে বিবেচিত হতেন। তাঁর সাথে থাকতো একজন ড্রামবাদক এবং একজন পালোয়ান (পিস্তু উরফে বসন্ত পালোয়ান), তিনিও দেবীর সাথে কিংবদন্তি হয়ে ওঠেন। এই দম্পতি আইনিভাবে বিবাহিত ছিলেন না, তাঁদের রক্ষণশীল সমাজ থেকে প্রচুর বৈরিতার মুখোমুখি হতে হয়েছে। তারা তাঁর পরিবেশনা উপভোগ করতে পারতো কিন্তু তাঁর উদার আচরণটি গ্রহণ করতে পারেনি। পরে দেবী তাঁর প্রেমকে ত্যাগ করেছিলেন এবং দেবীর অনুরোধে বসন্ত পালোয়ান পরে অন্য এক মহিলাকে বিয়ে করেছিলেন।

তিনি তাঁর অধিক বয়স অবধি পরিবেশনা চালিয়ে যেতে থাকেন। যদিও তিনি স্বাচ্ছন্দ্য বোধ করছিলেন না। তিনি জীবনের শেষ কয়েকমাস স্বাস্থ্য সমস্যার কারণে পরিবেশনা করা বন্ধ করে দিয়েছিলেন।
## পুরস্কার
তিনি তাঁর অসাধারণ সাহস, গীত এবং নাচের বৈশিষ্ট্যের মাধ্যমে বেশ কিছু পুরস্কার জিতেছেন।
* তিনি ২০১১ সালে সংগীত নাটক একাদেমি থেকে ঠাকুর একাদেমি অ্যাওয়ার্ড (ঠাকুর একাদেমি পুরস্কার) লাভ করেন।
* ২০০১ সালে হিমাচল একাডেমি অর আর্টস থেকে কৃতিত্ব পুরস্কার লাভ করেন।
## তথ্যসূত্র

* হিমালয়ের শিল্প ও সংস্কৃতির ঐশ্বর্য, লেখক - অশোকা জেরাথ 

বিষয়শ্রেণী:ভারতীয় লোক গায়িকা
বিষয়শ্রেণী:১৯২২-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:হিমাচল প্রদেশের সঙ্গীতশিল্পী
বিষয়শ্রেণী:ভারতীয় লোক গায়ক
বিষয়শ্রেণী:বিলাসপুর জেলা, হিমাচল প্রদেশের ব্যক্তি
হুসনা বাঈ

**হুস্না জান** বা **হুস্না বাই** ঊনবিংশ শতাকের শেষদিক থেকে বিংশ শতকের গোড়ার দিকের সময়ে বারাণসীর একজন তাওয়াইফ এবং ঠুমরি গায়িকা ছিলেন। তিনি উত্তরপ্রদেশে খেয়াল, ঠুমরি ও টপ্পা গায়কির বিশেষজ্ঞ হিসাবে পরিচিত ছিলেন। ১৯০০ এর দশকের গোড়ার দিকে গানের ঐতিহ্যকে নতুন করে সংজ্ঞায়িত ও বিপ্লব ঘটানো, দেশাত্মবোধক গান গেয়ে এবং অন্যান্য গায়কদের কেতা অনুসরণ করতে অনুপ্রাণিত করার কৃতিত্ব তার। তিনি ঠাকুর প্রসাদ মিশ্র এবং বিখ্যাত সারেঙ্গি বাদক পণ্ডিত শম্ভুনাথ মিশ্রর কাছে গানের দীক্ষা নেন এবং তাঁর টপ্পা গান (হিন্দুস্তানি শাস্ত্রীয় সংগীত) তিনি বারাণসীর কিংবদন্তি ছোট রামদাস জি-র অধীনে আয়ত্ত করেছিলেন।
## কর্মজীবন
হুস্না বাই ভারতেণ্ডু হরিশচন্দ্রের সমসাময়িক ছিলেন এবং তাঁর সাথে পত্রবিনিময়ের মাধ্যমে যোগাযোগ ছিল এবং কবিতাসম্বন্ধীয় অভিব্যক্তির বিষয়ে তাঁর পরামর্শ ও মতামত নিয়েছেন। তার ঠুমরি এবং ঠুমরির অন্যান্য উপধারা মধু তারং (শর্মা, ২০১২) হিসাবে প্রকাশিত হয়েছিল। হরিশচন্দ্র তাঁর জন্য জয়দেব রচিত গীত গোবিন্দ এর সুর রচনাও করতে পেরেছিলেন। তিনি ঠুমরি ও টপ্পা শিল্পের গুরু হিসাবে পরিচিত বিদ্যাবাড়ী এবং বদি মতি বাই এর সাথে সমপর্যায়ের হিসেবে বিবেচিত হন। কর্ম জীবনে তিনি অনেক উঁচুতে পৌঁছে যাওয়ায় হুস্না বাইকে ‘সরকার’ বা সর্দার হিসাবে অভিহিত করা হয়।
## রাজনৈতিক সম্পৃক্ততা
অসহযোগ আন্দোলনের (১৯২০-২২) সময় যখন এম. কে. গান্ধি কাশী (বর্তমান সময়ের বারাণসীর একটি বিশেষ প্রতিবেশী) এবং নৈনিতাল দিয়ে ভ্রমণ করেছিলেন, তখন বাই এমন একটি আন্দোলনকে উৎসাহিত করেছিলেন যার ফলে ভজন এবং দেশাত্মবোধক গান গাওয়ার মাধ্যমে মহিলা গায়কদের জীবিকা নির্বাহ করার জন্য তাঁর প্রভাব ছিল। এই গায়কদের মর্যাদা বাড়ানোও তাঁর লক্ষ্য ছিল, যাদের কাজ প্রায়শই পেশা হিসাবে যৌন কাজের সাথে সমান হতো। এই গায়কদের অনেকেই পরবর্তীকালে চরকা আন্দোলনে যোগ দিয়েছিলেন। গান্ধীর অনুসারীরা অমৃতসরে যৌনকর্মীদের বাড়ির বাইরে পিকেটিং করছে এবং তাওয়াইফ এবং একই ধরনের যৌন পেশাগুলির বিরুদ্ধে যৌন কাজের উপলব্ধি হিসাবে বিবেচিত সেই পেশাগুলির বিরুদ্ধে জনমত পোষণ করছে। বাই জাতীয় আন্দোলনকে সমর্থন ও তাওয়াইফদের জীবনযাপনের ধরন সংস্কার করার দুটি উদ্দেশ্য নিয়ে ‘তাওয়াইফ সভা’ (কাশির বারাঙ্গনা ফেডারেশন) গঠন করেছিলেন। সভার উদ্বোধনী অনুষ্ঠানের সময় বাইয়ের সভাপতির ভাষণ বারবধু বিবেকান-এ পাওয়া যায়, (সাহিত্য সদন, অমৃতসর, ১৯২৯) তিনি একটি জাতীয়তাবাদী কবিতা আবৃত্তি করেছিলেন।

বাই সহযোগী তাওয়াইফদের জোয়ান অব আর্ক এবং চিতোরগড়ের মহিলাদের জীবন থেকে শিখতে, সোনার অলংকারের পরিবর্তে লোহার শেকল পরতে এবং সম্মানজনক জীবন থেকে দূরে থাকতে অনুরোধ করেছিলেন। তাওয়াইফরা তাদের পেশা সম্পূর্ণরূপে পরিবর্তন করতে না পারায় বাই তাদের জাতীয়তাবাদী বা দেশপ্রেমিক রচনা দিয়ে তাদের আবৃত্তি শুরু করার পরামর্শ দিয়েছিলেন। তিনি তাওয়াইফদের বানারসের আরেক বিখ্যাত তাওয়াইফ গায়িকা বিদ্যাধারী বাইয়ের কাছ থেকে এই গানগুলি সংগ্রহ করার পরামর্শ দিয়েছিলেন। বাই এটিকে তাওয়াইফদের জন্য সামাজিক অবস্থান ও মর্যাদা অর্জনের একটি পদক্ষেপ হিসাবে দেখেছিলেন। অন্যান্য তাওয়াইফদের সাথে তিনি অ-ভারতীয় পণ্য বর্জনে অংশ নিয়েছিলেন এবং স্বদেশী আন্দোলনকে গ্রহণ করেছিলেন।
## তথ্যসূত্র

বিষয়শ্রেণী:ভারতীয় লোক গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:উত্তরপ্রদেশের সঙ্গীতশিল্পী
বিষয়শ্রেণী:১৯শ শতাব্দীর ভারতীয় গায়িকা
হাওড়া ফেরি ঘাট

**হাওড়া ফেরি ঘাট** বা **হাওড়া স্টেশন ফেরি ঘাট** কলকাতার বিবাদী বাগ এলাকাতে হুগলী নদীর পূর্ব তীরে অবস্থিত। এই ফেরি ঘাটটি ৩ টি জেটি নিয়ে গঠিত।
## ফেরি পরিষেবা
এই ঘাটের থেকে কিছু ব্যস্ত রুট  হল  - 
* হাওড়া - বাগবাজার;  প্রতিদিন সকাল ৭:৪০ থেকে রাত ৯ টা পর্যন্ত ১০ মিনিট অন্তঃর। মাথাপিছু ভাড়া ৮ টাকা। 
* হাওড়া - আর্মেনিয়ান ঘাট; প্রতিদিন সকাল ৮ থেকে রাত ৮ টা পর্যন্ত ১০ মিনিট অন্তঃর। মাথাপিছু ভাড়া ৫ টাকা। 
* হাওড়া - ফেয়ারলি প্লেস;  প্রতিদিন সকাল ৮ থেকে রাত ৮ টা পর্যন্ত ১০ মিনিট অন্তঃর। মাথাপিছু ভাড়া ৫ টাকা। 
* হাওড়া - চাঁদপাল ঘাট;  প্রতিদিন সকাল ৭:৩০ থেকে রাত ৮ টা পর্যন্ত ১০ মিনিট মিনিট অন্তঃর। মাথাপিছু ভাড়া ৫ টাকা। 
* হাওড়া - শিপিং কর্পোরেশন ঘাট;  প্রতিদিন সকাল ৮ থেকে রাত ৮ টা পর্যন্ত ১০ মিনিট অন্তঃর। মাথাপিছু ভাড়া ৫ টাকা।
* হাওড়া -বেলুড়-দক্ষিণেশ্বর।

## তথ্যসূত্র

## বহিঃসংযোগ
* ফেরি পরিষেবা - ডাব্লুবিটিসি - পশ্চিমবঙ্গ পরিবহন কর্পোরেশন 

বিষয়শ্রেণী:কলকাতার ফেরি ঘাট
ডলি গুলেরিয়া

**ডলি গুলেরিয়া** হলেন একজন পাঞ্জাবি লোক সংগীতশিল্পী, তিনি ১৯৪৯ সালের ১৩ এপ্রিল রাতে বোম্বাইয়ের বৈশাখীতে জন্মগ্রহণ করেন। তিনি অধ্যাপক জোগিন্দ্র সিংহ এবং কিংবদন্তি পাঞ্জাবি লোক সংগীতশিল্পী 'পাঞ্জাবের নাইটিংগেল' নামে খ্যাত সুরিন্দর কৌর এর কন্যা।
## কর্মজীবন
ডলি গুলেরিয়া একজন মেডিকেল কলেজের শিক্ষার্থী হয়ে ডাক্তার হতে আগ্রহী ছিলেন। ১৯৭০ সালে তিনি সেনা বাহিনীর কর্মকর্তা কর্নেল এস. এস. গুলেরিয়ার সাথে বিবাহ বন্ধনে আবদ্ধ হন এবং তাদের সুনাইনী নামে একটি কন্যা, এবং দিলপ্রীত সিং এবং আমানপ্রীত সিংহ নামে দুটি পুত্র সন্তান আছে। মাতৃত্বের সাথে স্থিত হওয়ার পরে তিনি তার স্বামী দ্বারা উৎসাহীত হয়ে খুবই বিখ্যাত উস্তাদ, 'খান সাহেব' আবদুল রেহমান খানের 'পতিয়ালা ঘরানার' শিষ্য হওয়ার সুযোগ পেয়ে ধ্রুপদী সংগীতের প্রশিক্ষণ অব্যাহত রাখেন, তিনি তাকে হালকা ধ্রুপদী এবং লোক গায়নে একই বাস্তবায়নের জন্য নির্দিষ্ট দক্ষতা সহকারে তাকে শাস্ত্রীয় সংগীতের ক্ষেত্রে প্রশিক্ষণ দিয়েছিলেন।

শৈশবকাল থেকেই তিনি ভক্তিমূলকভাবে ঝুঁকছেন, তাঁর ওস্তাদের উপযুক্ত নির্দেশনায় তিনি তাঁর একক অভিষেক অ্যালবামটি রাগের গুরবানীতে প্রকাশ করতে বেছে নেন এবং তার মূল রাগগুলিতে "রেহ্রাস সাহেব" সন্ধ্যায় 'পাঠ' গেয়েছিলেন। এরপর পাঞ্জাবী লোক সঙ্গীত এলবাম প্রকাশিত হয়, কিছু তার মায়ের সাথে এবং শাবাদ কীর্তন, শিব কুমার বাতালভীর কবিতা, ভাই বীর সিংহ এবং অন্যান্য প্রখ্যাত লেখকদের লেখা কিছু একক গান নিয়ে এটি প্রকাশিত হয়।

তিনি বেশ কিছু পাঞ্জাবি চলচ্চিত্র যেমন *রব দিয়ান রাখান*, *দেসন পার্দেস* এবং *মেইন মা পাঞ্জাব ডি*-তে নেপথ্য সঙ্গীত শিল্পী হিসাবে তিনি গানে কণ্ঠ দিয়েছেন।
## স্বীকৃতি
১৯৯৭ সালের নভেম্বর মাসে পাকিস্তানে তাঁর শুভেচ্ছা ও সাংস্কৃতিক বিনিময় সফরের সময় তিনি এবং তাঁর কন্যা সুনাইনি তাদের সংগীত দিয়ে লাহোরের গাদ্দাফি স্টেডিয়ামে এবং ফয়সালবাদের (লায়ালপুর) চেনাব ক্লাবে পাকিস্তানের দর্শকদের মনমুগ্ধ করেছিলেন। তিনি তাঁর অসামান্য অবদানের জন্য মিনার-ই-পাকিস্তানের সোনার পালক এবং একটি সোনার পদক দ্বারা সম্মানিত হন।
## ব্যক্তিগত জীবন
তিনি সরাসরি পরিবেশনা বেশি উপভোগ করেন এবং দর্শকদের তাৎক্ষণিক প্রতিক্রিয়া তার মনোবল ও উৎসাহ বাড়িয়ে তোলে। তিনি পাঞ্জাবি সংগীতকে তার শুদ্ধতম রূপে বাঁচিয়ে রাখতে আন্তরিক ভাবে প্রচেষ্টা চালিয়ে যেতে চান। তিনি তার নাইটিঙ্গেল সঙ্গীত একাডেমিতে গানের প্রতি নিবেদিত নিবন্ধিত শিক্ষার্থীদের সংগীত শিক্ষা প্রদান করে থাকেন।
## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় লোক গায়িকা
বিষয়শ্রেণী:পাঞ্জাব, ভারতের সঙ্গীতশিল্পী
বিষয়শ্রেণী:ভারতীয় লোক গায়ক
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:১৯৪৯-এ জন্ম
বিঞ্জামুরি সীতা দেবী

**বিঞ্জামুরি সীতা দেবী** (মৃত্যু ১৭ মে ২০১৬) হলেন একজন সংগীতশিল্পী, গায়ক এবং তেলুগু লোক সংগীতের পণ্ডিত।

## জীবন
দেবী আকাশবাণীতে লোক সংগীতের প্রযোজক ছিলেন।
তিনি তাঁর বোন বিঞ্জামুরি আনসুইয়া দেবীর সাথে অন্ধ্র প্রদেশের অনেক উল্লেখযোগ্য কবিদের সংগীতে সুর রচনা করেছেন। এদের মধ্যে আছেন শ্রীরাঙ্গম শ্রিনিভিসা রাও (শ্রী শ্রী)।
তিনি ১৯৭৯ সালে মা ভূমি চলচ্চিত্রের সংগীতে অবদান রাখেন। তিনি "অন্ধ্র প্রদেশের লোক সংগীত" নামে একটি বই লিখেছেন। তিনি ২০১৬ সালের ১৭ মে মার্কিন যুক্তরাষ্ট্রে মারা যান।
## তথ্যসূত্র

বিষয়শ্রেণী:জন্মের বছর অজানা
বিষয়শ্রেণী:২০১৬-এ মৃত্যু
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় নারী ধ্রুপদী সংগীতশিল্পী
বিষয়শ্রেণী:অন্ধ্রপ্রদেশের সঙ্গীতশিল্পী
বিষয়শ্রেণী:ভারতীয় লোক গায়িকা
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:অন্ধ্রপ্রদেশের নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় গায়িকা